stanford-oval/wikipedia huggingface dataset:
Meibi bus home

| Meibi bus home FM2000 |
| --- | --- | --- |

Studioalbumin tiedot
 Äänitetty : marraskuu 2008 – helmikuu 2009
 Studio : Korpse Studio, Pieksämäki
 Julkaistu: 4. maaliskuuta 2009
 Tuottaja(t): Teemu Nykänen
 Tyylilaji: alternative metal
 Kesto: 35.37
 Levy-yhtiö: Sakara Records
Listasijoitukset
  28.
FM2000:n muut julkaisut
| Moskovan pasuunat 2006 | Meibi bus home 2009 | Yes, Sir! 2009 |
Meibi bus home on metalliyhtye FM2000:n neljäs studioalbumi. Se julkaistiin vuonna 2009, ja se on yhtyeen ensimmäinen Sakara Recordsin julkaisema levy. Albumi debytoi Suomen virallisen listan sijalla 28.
Yhtyeen kitaristi Rota on kommentoinut albumin nimen alkuperää seuraavasti:
»"'Meibi bus home' -nimi tuli tekstiviestistä. Oltiin edellisenä iltana Kouvolassa Stam1nan kanssa ja sunnuntaina vedettiin sunnuntaikännejä täyttä päätä. Muut lähti Pieksuun, mutta mä ja Ipi (Unborn Generation) lähdettiin Vepan mukaan Kotkaan. Vepalla oli keikka siellä siskonsa kanssa. Siinä se meni hyvin alkuiltaan, ennen kun mulle iski järjetön närästys, että ei pystynyt juomaan. Ipi sai noottia kotipuolesta, että silleen sopivasti ahdisti kumpaakin. Toisella ihan järjetön morkkis ja toinen haukkoo henkeä. Siinä sitten ajateltiin, että laitetaan Kosmolle viestiä. Selitettiin tilannetta, että nyt on pakko päästä äkkiä Pieksämäelle. Kosmo vastasi takaisin: ”Bad situation, meibi bus home”! Revettiin ihan täysin ja tuumailtiin, että kyllä tästä selvitään. Niin selvittiin ja olikin kiva ilta!»
Kappaleet

Alamaailman harjalla – 3.41
Boheemi instituutio – 2.32
Super-Karpo – 4.19
Juvatukka – 3.49
Hartsport – 1.31
Mestaruus – 4.13
Vainajat eivät jätä minua rauhaan – 2.50
Meibi bus home – 4.19
Mopedi – 2.19
Minäminä-laulu – 6.02
Kokoonpano

Sebü – laulu, basso
Rota – kitara
Vepa – kitara
Kosmo – rummut
Arvostelut

Desibeli.net:
Imperiumi.net:
Soundi:
Metallum Nostrum

| Metallum Nostrum Powerwolf |
| --- | --- | --- |

Cover-albumin tiedot
 Julkaistu: 11. tammikuuta 2019
 Kesto: 52.01
 Levy-yhtiö: Napalm Records
Listasijoitukset
  Rajoitetun painoksen kansikuva
Powerwolfin muut julkaisut
| The Sacrament of Sin 2018 | Metallum Nostrum 2019 | Best of the Blessed 2020 |
Metallum Nostrum on Powerwolfin 11. tammikuuta 2019 julkaistu cover-albumi.
Kappaleet

Touch of Evil – 5.40  (Judas Priest cover)
Conquistadores – 4.45  (Running Wild cover)
Edge of Thorns – 6.00  (Savatage cover)
Power and Glory – 4.54  (Chroming Rose cover)
Out in the Fields – 4.16  (Gary Moore cover)
Shot in the Dark – 4.11  (Ozzy Osbourne cover)
Gods of War Arise – 5.53  (Amon Amarth cover)
The Evil That Men Do – 4.31  (Iron Maiden cover)
Headless Cross – 6.09  (Black Sabbath cover)
Night Crawler – 5.42  (Judas Priest cover)
Aiheesta muualla

Metallum Nostrum Discogsissa. (englanniksi)
Albumi Metallum Nostrum Encyclopaedia Metallum -sivustolla (englanniksi)
Maalliset oksat

12 maallista oksaa (kiin. 地支, dìzhī) ovat vanhimpia kiinalaisessa ajanlaskussa käytettyjä merkkejä taivaallisten runkojen ohessa.  Shang-dynastian aikaisista oraakkeliluukirjoituksista voi nähdä, että jo tällöin oksat ja rungot oli yhdistetty jiazi-kalenteriksi, jolla on laskettu päiviä.
Ajanlasku

Oletetaan, että 12 oksan laskutapa on saanut alkunsa Jupiterin n. 12-vuotisen kierron vuosien laskemisesta.  Jupiteria kutsutaan myös vuositähdeksi (歳星 suìxīng).  Maalliset oksat ovat ns. vasta-Jupiter eli ne kulkevat päinvastaiseen suuntaan kuin Jupiter.
Vaihtoehtoisen selityksen tarjoaa Jonathan M. Smith, joka esittää, että oksat olivat alun perin kuunvaiheiden merkintöjä.
Kahtatoista kuukautta oli luonnollista kutsua maallisten oksien nimillä.  Maalliset oksat kuvaavat kiinalaisen aurinkokalenterin mukaisia kuukausia.  Tosin monet sekoittavat aurinko- ja kuukalenterit keskenään ja soveltavat oksia virheellisesti kuukalenterin kuukausiin.  Tämä on tavallista kiinalaisten ja muiden Kauko-Idän kansojen keskuudessa.
Vuorokausi jaettiin 12 tuntiin (yhden tunnin kesto on kaksi länsimaista tuntia), joten myös ne oli helppo nimetä oksien mukaan.
| Maalliset oksat | Pinyin | Wuxing  五行 | Japanilainen nimi (on ja kun) | Korealainen nimi | Vietnamilainen nimi | Turkkilainen nimi | Kuukausi | Kaksoistunti |
| --- | --- | --- | --- | --- | --- | --- | --- | --- |
| 子 | zǐ | 水 vesi | shi  ne | 자 (ja) | tý (tí) | sıçgan | 11. (talvipäivänseisaus) | 23-1 (keskiyö) |
| 丑 | chǒu | 土 maa | chū ushi | 축 (chuk) | sửu | ud sığır | 12. | 1-3 |
| 寅 | yín | 木 puu | in tora | 인 (in) | dần | bars | 1. | 3-5 |
| 卯 | mǎo | 木 puu | bō u | 묘 (myo) | mão (mẹo) | tavışgan | 2. (kevätpäiväntasaus) | 5-7 |
| 辰 | chén | 土 maa | shin tatsu | 진 (jin) | thìn | lu | 3. | 7-9 |
| 巳 | sì | 火 tuli | shi mi | 사 (sa) | tỵ | ılan | 4. | 9-11 |
| 午 | wǔ | 火 tuli | go uma | 오 (o) | ngọ | yunt | 5. (kesäpäivänseisaus) | 11-13 (keskipäivä) |
| 未 | wèi | 土 maa | bi hitsuji | 미 (mi) | mùi | koy | 6. | 13-15   |
| 申 | shēn | 金 metalli | shin saru | 신 (sin) | thân | biçin | 7. | 15-17 |
| 酉 | yǒu | 金 metalli | (yū tori | 유 (yu) | dậu | taguk | 8. (syyspäiväntasaus) | 17-19 |
| 戌 | xū | 土 maa | jutsu inu | 술 (sul) | tuất | it | 9. | 19-21 |
| 亥 | hài | 水 vesi | gai i | 해 (hae) | hợi | tonguz | 10. | 21-23 |
Ilmansuunnat

Maallisia oksia käytetään myös osoittamaan ilmansuuntia kiinalaisessa kompassissa, luopanissa.  Kun tarvittiin tarkempia suuntamääreitä, jokainen neljästä pääilmansuunnasta jaettiin edelleen kolmeen pienempään osaan.  Ne nimettiin sen kuukauden maallisen oksan mukaan, jonka aikana Otavan kahva osoitti kyseistä suuntaa auringon laskiessa.  Fengshuin sanhe-koulukunta perustuu 12 oksan ilmansuuntajakoon.
Myöhemmin tuli tarve vielä täsmällisemmälle suunnan määrittelylle, jolloin kehä jaettiin 24 "vuoreen" (山 shān).  Tällöin joka toinen vuori nimettiin maallisen oksan mukaan.  Loput vuoret nimettiin kahdeksan taivaallisen rungon ja neljän trigrammin mukaan.  Maalliset oksat sidottiin neljään pääilmansuuntaan.  Tätä jakoa käyttää fengshuin xuankong-feixing -koulukunta.
|   | Maallinen oksa | Pinyin | Japanilainen nimi | Suunta |
| --- | --- | --- | --- | --- |
| 1 | 子 | zǐ | ne | 0° (pohjoinen) |
| 2 | 癸 | guǐ | mizunoto | 15° |
| 3 | 丑 | chǒu | ushi | 30° |
| 4 | 艮 | gèn | ushitora | 45° (koillinen) |
| 5 | 寅 | yín | tora | 60° |
| 6 | 甲 | jiǎ | kinoe | 75° |
| 7 | 卯 | mǎo | u | 90° (itä) |
| 8 | 乙 | yǐ | kinoto | 105° |
| 9 | 辰 | chén | tatsu | 120° |
| 10 | 巽 | xùn | tatsumi | 135° (kaakko) |
| 11 | 巳 | sì | mi | 150° |
| 12 | 丙 | bǐng | hinoe | 165° |
| 13 | 午 | wǔ | uma | 180° (etelä) |
| 14 | 丁 | dīng | hinoto | 195° |
| 15 | 未 | wèi | hitsuji | 210° |
| 16 | 坤 | kūn | hitsujisaru | 225° (lounas) |
| 17 | 申 | shēn | saru | 240° |
| 18 | 庚 | gēng | kanoe | 255° |
| 19 | 酉 | yǒu | tori | 270° (länsi) |
| 20 | 辛 | xīn | kanoto | 285° |
| 21 | 戌 | xū | inu | 300° |
| 22 | 乾 | qián | inui | 315° (luode) |
| 23 | 亥 | hài | i | 330° |
| 24 | 壬 | rén | mizunoe | 345° |
Kun kompassia alettiin käyttää merenkulun apuvälineenä, jaettiin kehä edelleen 48 osaan.  Uusia suuntia kutsuttiin sen molemmin puolin olevien vuorien mukaan, esim. dingwei = 202,5°.
Kiinalainen ilmansuunta voidaan määritellä kahdella tavalla:
Ilmansuunta kattaa tietyn sektorin kehästä.
Ilmansuunta on sektorin keskipiste.
Jos käytetään 12 oksan jakoa, kukin oksa kattaa 30 asteen sektorin.

Jos käytetään 24 vuoren jakoa,  kukin vuori kattaa 15 asteen sektorin.

Jos käytetään 48 vuoren jakoa, kukin vuori kattaa 7,5 asteen sektorin.
Käyttö lääketieteessä

Maalliset oksat ovat yksi kiinalaisen lääketieteen välineistä.  Ihmisen syntymäajan neljän pilarin kartan rungoista ja oksista voidaan määritellä synnynnäiset fysiologiset heikkoudet ja vahvuudet.  Tämän avulla voidaan analysoida hoidettavan taudin syy sekä sopivin tapa hoitaa sitä.
Jokainen oksa edustaa tiettyjä ruumiinosia sekä tuntia, jonka aikana meridiaani eli energiakanava on auki.
| Maalliset oksat | Pinyin | Ruumiinosat | Meridiaani |
| --- | --- | --- | --- |
| 子 | zi | Sukupuolielimet, virtsarakko |  |
| 丑 | chou | Perna, maksa, vatsa, jalat |  |
| 寅 | yin | Selkä, sappi, hiukset, sääret | Virtsarakko-meridiaani |
| 卯 | mao | Silmät, kädet, sormet, kainalot | Keuhko-meridiaani |
| 辰 | chen | Rinnat, rintakehä, lihakset, olkapää | Paksusuoli-meridiaani |
| 巳 | si | Hampaat, kynnet, kasvot, kurkku, penis, peräaukko | Perna-meridiaani |
| 午 | wu | Silmät, sydän, pää | Mahalaukku-meridiaani |
| 未 | wei | Perna, vatsa, pallea | Sydän-meridiaani   |
| 申 | shen | Keuhkot, munasarjat ja kohtu, paksusuoli, hermot | Ohutsuoli-meridiaani |
| 酉 | you | Keuhkot, sperma, veri, ohutsuoli | Maksa-meridiaani |
| 戌 | xu | Pää, kaula, sääret, nilkat, jalkaterät | Sappirakko-meridiaani |
| 亥 | hai | Maksa, munuaiset, kivekset | Munuais-meridiaani |
Runkojen ja oksien yhdistelmät liitetään myös akupunktiopisteisiin.  Yhdessä taivaallisten runkojen kanssa voidaan määritellä paras päivä ja tunti hoitaa kutakin vaivaa ja meridiaania. Tätä käytetään erityisesti akupunktiossa.
Sää

Vuoden maalliset oksat kuvaavat voimassa olevaa maan energiaa, joka vaikuttaa säähän.  Shūjīng (書經 Historian klassikko) antaa oksille viiden elementin määreet, joita käytetään sääennusteiden tekemiseen.  Varsinainen sääennuste tehdään lukemalla oksa yhdessä taivaallisen rungon kanssa.
| Maalliset oksat | Pinyin | Säätila |
| --- | --- | --- |
| 子 | zi | tuli |
| 丑 | chou | kostea |
| 寅 | yin | helle |
| 卯 | mao | kuivuus |
| 辰 | chen | kylmä |
| 巳 | si | tuulinen |
| 午 | wu | tuli |
| 未 | wei | kostea   |
| 申 | shen | helle |
| 酉 | you | kuivuus |
| 戌 | xu | kylmä |
| 亥 | hai | tuulinen |
Piilossa olevat rungot

Kiinalaisen astrologian bazi- eli neljän pilarin menetelmässä käytetään ns. piilossa olevia taivaallisia runkoja.  Jokainen maallinen oksa sisältää yksi, kaksi tai kolme runkoa.
| Maalliset oksat | Pinyin | Pää- elementti | 2>  elementti | Jäännös- elementti | Haudattu elementti |
| --- | --- | --- | --- | --- | --- |
| 子 | zi | gui, yin-vesi |  |  |  |
| 丑 | chou | ji, yin-maa | gui, yin-vesi |  | xin, yin-metalli |
| 寅 | yin | jia, yang-puu | bing, yang-tuli | wu, yang-maa |  |
| 卯 | mao | yi, yin-puu |  |  |  |
| 辰 | chen | wu, yang-maa | yi, yin-puu |  | gui, yin-vesi |
| 巳 | si | bing, yang-tuli | wu, yang-maa | geng, yang-metalli |  |
| 午 | wu | ding, yin-tuli | (wu, yang-maa) |  |  |
| 未 | wei | ji, yin-maa | ding, yin-tuli |  | yi, yin-puu   |
| 申 | shen | geng, yang-metalli | ren, yang-vesi | wu, yang-maa |  |
| 酉 | you | xin, yin-metalli |  |  |  |
| 戌 | xu | wu, yang-maa | xin, yin-metalli |  | ding, yin-tuli |
| 亥 | hài | ren, yang-vesi | jia, yang-puu |  |  |
Wu (午) -oksan kohdalla eri koulukunnat jakautuvat käytännöissään.  Toiset koulukunnat eivät hyväksy wu (戊) -runkoa sen toiseksi elementiksi.
12 eläintä

Historiallisina aikoina oksat rinnastettiin kahdentoista eläimen järjestelmään, jonka oletetaan olevan peräisin Keski-Aasian turkkilaisilta kansoilta.  Vanhin tunnettu merkintä eläimistä on ajalta 200-300 eaa., mutta tällöin eläimiä ei vielä liitetty maallisiin oksiin vaan niillä kuvattiin rikollisten ominaisuuksia.  Eläinluettelo poikkeaa joiltain osin myöhemmin käyttöön tulleesta luettelosta, joka levisi 600-luvulta lähtien buddhalaisten munkkien vaikutuksesta.  Eläimiä käytetään populaariastrologiassa.
| Maalliset oksat | Pinyin | Vakiintunut suomennos | Turkkilainen nimi | Mongolialainen nimi | Kurdinkielinen nimi |
| --- | --- | --- | --- | --- | --- |
| 子 | zi | Rotta | fare (rotta) | quluğana | siçğan |
| 丑 | chou | Härkä | sığır (härkä) | üker | ud |
| 寅 | yin | Tiikeri | pars (leopardi) | bars | bars |
| 卯 | mao | Jänis | tavşan (jänis) | taulai | tavişğan |
| 辰 | chen | Lohikäärme | ejder (lohikäärme) | luu | lu |
| 巳 | si | Käärme | yılan (käärme) | mogai | magr |
| 午 | wu | Hevonen | at (hevonen) | morin | yond, hesp |
| 未 | wei | Vuohi | koyun (lammas) | qonin | koy, gind   |
| 申 | shen | Apina | maymun (apina) | beçin | biçin |
| 酉 | you | Kukko | tavuk (kana) | takiya | tağuk |
| 戌 | xu | Koira | köpek (koira) | noqai | kuti |
| 亥 | hài | Sika | domuz (karju) | gakai | tonguz |
Kun eläinjärjestelmä omaksuttiin naapurimaissa, jotkin eläimet nimettiin toisin.  Japanissa sika on villisika. Vietnamissa härästä tuli vesipuhveli ja jäniksestä kissa.
Kehät sisältä ulos:
1. kehä: 12 maallista oksaa
2. kehä: 24 vuorta
3.kehä: kahdeksan taivaallisista rungoista
4. kehä: 8 trigrammia
Matt Frewer

| Matt Frewer |
| --- | --- |
 Frewer vuonna 2013.
Henkilötiedot
Syntynyt: 4. tammikuuta 1958 (ikä 66) Washington, Yhdysvallat
Ammatti:  näyttelijä
Puoliso:  Amanda Hillwood (1984–)
Näyttelijä
Aktiivisena:  1983–
Merkittävät roolit:  Max Headroom (The Max Headroom Show)
Aiheesta muualla
IMDb 
Elonet
Matthew George "Matt" Frewer (s. 4. tammikuuta 1958) on näyttelijä. Hänet muistetaan parhaiten Max Headroom -hahmosta, jota hän esitti muun muassa The Max Headroom Show -ohjelmassa 1980-luvulla.
Frewer oli 1990-luvulla ääninäyttelijänä esimerkiksi Vaaleanpunaisesta pantterista ja Hulkista tehdyissä televisiosarjoissa. Hän jatkaa yhä aktiivista uraansa sekä televisiossa että elokuvissa. 2000-luvulla hän on esimerkiksi näytellyt Jim Taggartia televisiosarjassa Eureka (2006-2012) ja tohtori Aldous Leekieta tieteissarjassa Orphan Black (2013-2016).
Yksityiselämä

Frewer syntyi Washington DC:ssä, kasvoi Ontarion Peterboroughissa ja opiskeli Bristol Old Vic Theatre Schoolissa. Hänellä on Kanadan ja Yhdysvaltain kaksoiskansalaisuus.
Frewer on ollut vuodesta 1984 lähtien naimisissa näyttelijä Amanda Hillwoodin kanssa, ja parilla on tytär.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1983 | Monty Python – Elämän tarkoitus | Monty Python's The Meaning of Life | Cornered Executive who Jumps |
| 1984 | Supertyttö | Supergirl | Eddie |
| 1989 | Kulti, kutistin kakarat | Honey, I Shrunk the Kids | Russ Thompson Sr. |
| 1989 | Kanuunankuularalli jyrää taas | Speed Zone | Alec Stewart |
| 1989 | Painajainen erämaassa | Far from Home | Charlie Cox |
| 1990 | Elämä on niin lyhyt - vai onko? | Short Time | Ernie Dills |
| 1991 | Beverly Hillsin miljoonakeikka | The Taking of Beverly Hills | Ed Kelvin |
| 1993 | 20 taalaa | Twenty Bucks | Bingovoittaja |
| 1996 | Ruohonleikkaajamiehen paluu | Lawnmower Man 2: Beyond Cyberspace | Jobe Smith |
| 1997 | Herkules | Hercules | Paniikki |
| 2004 | Going the Distance | Going the Distance | Maanviljelijä Joseph |
| 2004 | Kuolleiden aamunkoitto | Dawn of the Dead | Frank |
| 2004 | Koti maailman laidalla | A Home at the End of the World | Ned Glover |
| 2007 | Weirdsville – kummajaisten kaupunki | Weirdsville | Jason Taylor |
| 2009 | Watchmen | Watchmen | Moloch |
| 2009 | Darfur | Darfur | Ted Duncan |
| 2011 | 50/50 | 50/50 | Mitch |
| 2011 | Foreverland | Foreverland | Mr. Steadman |
| 2014 | Night at the Museum – Haudan salaisuus | Night at the Museum: Secret of the Tomb | Archibald Stanley |
| 2015 | Pixels | Pixels | Max Headroom |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1985 | Max Headroom | Max Headroom | Edison Carter / Max Headroom | Televisioelokuva |
| 1987–1988 | Max Headroom | Max Headroom | Edison Carter / Max Headroom | 14 jaksoa |
| 1988 | Miami Vice | Miami Vice | Cliff King | 2 jaksoa |
| 1988 | Seesamtie | Sesame Street | Max Headroom | 2 jaksoa |
| 1989–1991 | Doctor Doctor | Doctor Doctor | Tri. Mike Stratford | 40 jaksoa |
| 1991 | Star Trek – uusi sukupolvi | Star Trek: The Next Generation | Berlinghoff Rasmussen | 1 jakso |
| 1993–1996 | Vaaleanpunainen pantteri | The Pink Panther | Vaaleanpunainen pantteri | 30 jaksoa |
| 1994 | Tukikohta | The Stand | Roskismies | 3 jaksoa |
| 1996–1997 | Hulk | Incredible Hulk | Johtaja | 10 jaksoa |
| 1997 | Quicksilver Highway | Quicksilver Highway | Tri. Charles George | Televisioelokuva |
| 1998–1999 | Hercules | Hercules | Paniikki | 23 jaksoa |
| 2000 | Da Vincin murhatutkimukset | Da Vinci's Inquest | Larry Williams | 2 jaksoa |
| 2000 | Baskervillen koira | The Hound of the Baskervilles | Sherlock Holmes | Televisioelokuva |
| 2001 | The Sign of Four | The Sign of Four | Sherlock Holmes | Televisioelokuva |
| 2001 | The Royal Scandal | The Royal Scandal | Sherlock Holmes | Televisioelokuva |
| 2001–2002 | Mikin klubi | House of Mouse | Panic / Toymaker | 6 jaksoa |
| 2002 | Taken | Taken | Tri. Chet Wakeman | Minisarja |
| 2002 | The Case of the Whitechapel Vampire | The Case of the Whitechapel Vampire | Sherlock Holmes | Televisioelokuva |
| 2005–2007 | Intelligence | Intelligence | Ted Altman | 26 jaksoa |
| 2006 | Stephen Kingin Desperation | Stephen King’s Desperation | Ralph Carver | Televisioelokuva |
| 2006–2012 | Eureka | Eureka | Jim Taggart | 18 jaksoa |
| 2010 | Supernatural | Supernatural | Pestilence / Dr. Green | 2 jaksoa |
| 2012–2013 | Falling Skies | Falling Skies | General Bressler | 7 jaksoa |
| 2013–2016 | Orphan Black | Orphan Black | Tohtori Aldous Leekie | 10 jaksoa |
| 2014 | The Knick | The Knick | Tri. J.M. Christiansen | 5 jaksoa |
Aiheesta muualla

Kuvia tai muita tiedostoja aiheesta Matt Frewer Wikimedia Commonsissa
Matt Frewer Elonetissä.
Matt Frewer Internet Movie Databasessa. (englanniksi)
Matti Luostarinen (korkeushyppääjä)

Matti Luostarinen (s. 9. heinäkuuta 1961 Varkaus) on aktiiviuransa päättänyt suomalainen korkeushyppääjä. Hänen valmentajanaan toimi Seppo Smolander. Luostarinen edusti uransa aikana Joensuun Katajaa, Heinäveden Hyrskettä sekä Kesälahden Urheilijoita.
Kalevan kisoista Luostarinen saavutti korkeushypystä jaetun pronssin vuonna 1985. Vuonna 1980 hän voitti 20-vuotiaiden sarjan Suomen-mestaruuden ja seuraavana vuonna saavutti samassa sarjassa SM-hopeaa. Vuonna 1996 hän voitti 35-vuotiaiden sarjan SM-kultaa tuloksella 205 cm. Ennätyksekseen hän hyppäsi vuonna 1986 tuloksen 221 cm, joka oikeuttaa Suomen virallisessa tilastossa sijaan 16.
Virallisissa kilpailuissa Luostarinen ei ole esiintynyt vuoden 1996 jälkeen.
Mercedes-Benz C-sarja (W205)

| Mercedes-Benz W205 |
| --- | --- |

Valmistustiedot
Valmistusmaa:   Brasilia  Etelä-Afrikka  Indonesia  Kiina  Saksa  Thaimaa  Yhdysvallat
Valmistaja:  Mercedes-Benz
Konserni:  Daimler
Valmistusvuodet:  2014–2021
Korimalli:  2-ovinen coupé 2-ovinen cabriolet 4-ovinen sedan 5-ovinen farmari
Luokka:  D-segmentti
Edeltäjä:  Mercedes-Benz W204
Seuraaja:  Mercedes-Benz W206
Teknisesti samankaltaisia:  Mercedes-AMG X290 Mercedes-Benz C257 Mercedes-Benz W213 Mercedes-Benz X253
Tekniset tiedot
Pohjalevy:  Mercedes-Benz MRA
Moottori:  R4 V6 V8
Iskutilavuus:  1,5–4,0 l
Polttoaine:  bensiini diesel
Vetotapa:  takaveto neliveto
Vaihteisto:  6-vaihteinen manuaali 7-vaihteinen automaatti 9-vaihteinen automaatti
Mercedes-Benz W205 on Mercedes-Benz C-sarjan neljännen sukupolven malli, jota valmistettiin vuosina 2014–2021. Se korvasi edeltäneen W204-mallin ja seuraajaksi tuli W206.
Mercedes-Benz W205 (2014–2021)

Mercedes-Benz W205 esiteltiin neliovisena sedanina Detroitin autonäyttelyssä tammikuussa 2014. Se oli Mercedes-Benzin ensimmäinen malli, jossa käytettiin uutta modulaarista MRA-pohjalevyrakennetta. Alustarakenteissa runsaasti käytetyn alumiinin ansiosta auto oli edeltäjäänsä kevyempi. Muodoiltaan W205 muistuttaa aikaisemmin markkinoille tullutta suurempaa S-sarjaa (W222). W205 voitti World Car of the Year 2015 -palkinnon.
Vuoden 2014 Euro NCAP -kolaritestistä W205 sai tulokseksi täydet viisi tähteä.
Pekingin autonäyttelyssä huhtikuussa 2014 esiteltiin ainoastaan Kiinassa myytävä sedanin pidennetty versio, jonka akseliväli on 80 millimetriä perusmallia pidempi.
C-sarjan coupé esiteltiin syksyllä 2015 Frankfurtin autonäyttelyssä ja kangaskattoinen avomalli Geneven autonäyttelyssä keväällä 2016.
Geneven autonäyttelyssä keväällä 2018 esiteltiin kasvojenkohotuksen kokenut C-sarja. Hieman myöhemmin kasvojenkohotuksen kokivat myös coupé- ja cabriolet-korimallit.
Mercedes-Benz C-sarjan farmarimalli (S205)
Mercedes-Benz C-sarjan Coupé (C205)
Mercedes-Benz C-sarjan Cabriolet (A205)
Facelift-mallin Mercedes-Benz W205
Aiheesta muualla

Kuvia tai muita tiedostoja aiheesta Mercedes-Benz C-sarja (W205) Wikimedia Commonsissa
Matti Matinpalo

Matti Väinö Jussi Matinpalo (14. huhtikuuta 1928 Jyväskylä – 13. heinäkuuta 1996) oli suomalainen teollisuusjohtaja, koulutukseltaan diplomi-insinööri. Hän valmistui diplomi-insinööriksi 1953 Teknillisestä korkeakoulusta. Hän oli Kone Oyj:n toimitusjohtaja 1987–1989. Ennen toimitusjohtajakauttaan hän oli Ruotsissa Kone-Asea-Grahamin toimitusjohtaja 1968–1971 ja Kone Oy:n hissiryhmän johtaja 1971–1987.
Matti Läheniemi

Matti Erikinpoika Puputti Läheniemi (2. marraskuuta 1861 Räisälä – 12. helmikuuta 1942 Räisälä) oli suomalainen radikaali talonpoikaispoliitikko. Läheniemi aloitti poliittisen toimintansa autonomian ajan Suomessa ja hän joutui usein konflikteihin suuriruhtinaskunnan viranomaisten kanssa. Läheniemellä oli 1900-luvun alussa yhteyksiä mm. aktivisteihin, jääkäriliikkeeseen ja radikaaliin vasemmistoon. 1920-luvulla Läheniemi oli Karjalan talonpoikien liikkeen ja Talonpoikaiskansan puolueen keskeisin vaikuttaja.
Läheniemen vanhemmat olivat Läheniemen taloon kotivävyksi tullut Mikko Puputti ja Katrina Matintytär Lavonen. Hän suoritti 1875–1877 kahdessa vuodessa kansakoulun oppimäärän ja palveli sitten 1878–1881 Suomen kaartissa yleten reservin vänrikiksi. Räisälän säätyläiset eivät hyväksyneet talonpoikaisen Läheniemen seurustelua entisen opettajansa ja tulevan vaimonsa Anna Maria Strengin kanssa ja tästä saivat alkunsa hänen yhteenottonsa virkavallan kanssa.
Autonomian aikana Läheniemi oli usein riidoissa tsaarin edustajien kanssa, ja hänen väitettiin kannattaneen jopa terroritekoja näitä vastaan. Osallistumisestaan niin sanottuihin "Räisälän rettelöihin" Läheniemi sai vankeustuomion. 1900-luvun alussa Läheniemi oli poliittisesti lähellä Venäjän sosialistivallankumouksellisia. 1906 hän oli perustamassa Karjalan kansan mahti -järjestöä, joka oli eräänlainen Punakaartien ja Voimaliiton välimuoto. Läheniemi nousi järjestön johtajaksi, kun voimaliittolaiset hylkäsivät sen, mitä perusteltiin liian radikaaleilla toimintatavoilla.
Läheniemi oli perustamassa kotikuntansa Maalaisliittoa, mutta hän erkani puolueesta pian. Eduskuntavaaleissa 1907 Läheniemi yritti päästä Suomen sosialidemokraattisen puolueen listalle, mutta hänet torjuttiin. Niinpä hän oli ehdokkaana kolmen henkilön Totuus perii maan -vaaliliitossa, jonka menestys jäi vaatimattomaksi.
Vaikka Läheniemellä oli paljon yhteyksiä vasemmistolaisiin, hän oli sisällissodassa mukana valkoisten puolella. Läheniemi oli perustamassa Räisälän suojeluskuntaa. Monet kuitenkin suhtautuivat Läheniemeen epäillen johtuen miehen menneisyydestä. Sodan aikana Läheniemi riitautui vihaamiensa ruotsinkielisten upseerien kanssa niin sanotussa Kiviniemen kapinassa, ja hän joutui vetäytymään sivummalle. Läheniemen irtautumista edisti myös hänen jääkäripoikansa Veikko Matti Läheniemen kuolema.
1920-luvulla Läheniemi pyrki edistämään talonpoikien asiaa perustamalla vuodenvaihteessa 1926–1927 Talonpoikaiskansan puolueen, jota edelsi eduskuntavaaleihin 1924 osallistunut Talonpoikain vaaliliitto. Vaaleissa 1927 puolue sai 1 341 ääntä (0,15%). Läheniemeläisiksi kutsuttu yhteenliittymä osallistui kehnolla menestyksellä myös vuosien 1929 ja 1933 vaaleihin.
Tutkija Matti Lackmanin mukaan Läheniemen ajattelussa oli populistisia ja anarkistisia piirteitä. Läheniemi vastusti kiivaasti kaikenlaisia herroja, ja hän oli aina oppositiossa hallintoa vastaan. Läheniemi oli köyhän kansan ja erityisesti talonpoikien etujen puolustaja.
Metal Heaven

| Metal Heaven |
| --- | --- |

Emoyhtiö:  AOR Heaven
Perustettu:  2004
Tyylilajit:  metallimusiikki
Kotimaa:   Saksa
Sijainti:  Altheim
Kotisivu
Infobox OKNimi-testi OK: 
Metal Heaven on saksalainen metallimusiikin julkaisemiseen erikoistunut levy-yhtiö. Se perustettiin vuonna 2004 AOR Heavenin tytäryhtiöksi.